Jenny Solin

Jenny Solin (s. 1. heinäkuuta 1996 Sollefteå) on ruotsalainen maastohiihtäjä.

Nuorten MM-kilpailuissa Râșnovissa 2016 Solin saavutti Ruotsin joukkueen mukana viestikultaa. Vapaan hiihtotavan sprintissä hän saavutti pronssia. Solin kilpaili maastohiihdon maailmancupissa ensimmäisen kerran Ulricehamnin 10 kilometrin vapaan hiihtotavan kilpailussa tammikuussa 2017. Ensimmäiset maailmancupin pisteensä hän saavutti Pyeongchangin perinteisen hiihtotavan sprintissä helmikuussa 2017 oltuaan 20:s. Seuraavana päivänä hän saavutti saman sijoituksen 15 kilometrin yhdistelmäkilpailussa.

Lähteet

Aiheesta muualla 
Jenny Solinin kotisivut

Ruotsalaiset maastohiihtäjät
Vuonna 1996 syntyneet
Elävät henkilöt